Na temelju članaka 7. Pravilnika o uredu Hrvatske komore socijalnih radnika (KLASA: 012-02/22-01/01, URBROJ: 539/01-22-4 od 03. studenog 2022. godine), dana 24. studenog 2022. godine predsjednik Hrvatske komore socijalnih radnika raspisuje 
  
JAVNI NATJEČAJ 
  
za zasnivanje radnog odnosa za radno mjesto: 
 
Pravnik - na neodređeno puno radno vrijeme - 1 izvršitelj/ica 
 
ROK PRIJAVE: 02. prosinac 2022. godine  

Uvjeti: 
· Završen preddiplomski i diplomski sveučilišni studij prava ili integrirani preddiplomski i diplomski sveučilišni studij prava, 
· 12 mjeseci radnog staža u struci, 
· položen stručni ispit, uz iznimku propisanu člankom 258. Zakona o socijalnoj skrbi (NN br. 18/22, 46/22, 119/22)
· nepostojanje zapreka iz članka 261. stavak 1. Zakona o socijalnoj skrbi (NN br. 18/22, 46/22, 119/22), 
· probni rad od šest mjeseci. 
  
Uz pisanu prijavu na natječaj, kandidat treba priložiti : 
· domovnica (preslika), 
· dokaz o stručnoj spremi (preslika diplome), 
· dokaz o radnom stažu (elektronički zapis ili potvrda o podacima evidentiranim u matičnoj evidenciji HZMO) – original, 
· uvjerenje o položenom stručnom ispitu (preslika), 
· uvjerenje da nije pokrenut kazneni postupak (ne starije od 6 mjeseci od dana objave javnog natječaja), 
· životopis 
Kandidati čije su prijave potpune i pravovremene pristupit će motivacijskom razgovoru (intervju). 
Izvorišna osnova provjere znanja je Zakon o općem upravnom postupku (NN br. 47/09 i 110/21). 
Kandidati će o mjestu i vremenu održavanja motivacijskog intervjua biti obaviješteni telefonskim putem. 
  
Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima. 

Kandidati koji se u prijavi pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članova njihovih obitelji (NN br.121/17, 98/19 i 84/21) uz prijavu na natječaj dužni su, osim dokaza o ispunjavanju traženih uvjeta, priložiti i dokaze propisane člankom 103. st. 1. citiranog Zakona, a koji su objavljeni na web-stranici Ministarstva hrvatskih branitelja: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf   

Kandidati koji se u prijavi pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN br. 84/21) uz prijavu na natječaj dužni su osim dokaza o ispunjavanju traženih uvjeta priložiti i dokaze propisane člankom 49. st. 1. Zakona o civilnim stradalnicima iz Domovinskog rata, a koji su objavljeni na web stranici Ministarstva hrvatskih branitelja [image: ]https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf 
  
Urednom prijavom smatra se prijava koja sadrži sve podatke i priloge navedene u javnom natječaju. Nepotpune i nepravovremene prijave neće se razmatrati. 
Podnošenjem prijave na natječaj kandidati daju suglasnost Hrvatskoj komori socijalnih radnika da, kao voditelj zbirke podataka, može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka. 
  
Prijave se podnose u roku od 8 dana od dana objave natječaja isključivo pismenim putem na adresu: Hrvatska komora socijalnih radnika, Ilica 35, 10000 Zagreb, s naznakom „ Za javni natječaj“.

Rezultati natječaja bit će objavljeni na web-stranici Hrvatske komore socijalnih radnika 
(www.hksr.hr), a sukladno članku 10.st.1.toč.10. Zakona o pravu na pristup informacijama („Narodne novine“ 25/13, 85/15, 69/22). 

